钦定古今图书集成/理学汇编/文学典/第103卷 > 陈文学
## 钦定古今图书集成/理学汇编/文学典/第103卷 > 陈文学

按《贵州通志》：“文学，字宗鲁，贵阳人。究心理学，少事阳
明先生，正德丙子乡举，知耀州，调简不赴。旋里杜门，
不预世事，静对圣贤，或临古帖，或与客谈诗论文，随
意所适，恬如也。自耀归，日者言岁将不利，乃预作《五
栗先生志》，五栗其号也。后二十馀年始疾，客问之，对
曰：‘别矣，善自爱’。客去，危坐而逝。”所著有《耀归存》《槁馀》
历续。槁《孏簃闲录》。